Josip Kvesić

Josip Kvesić (rođen 21. septembra 1990. godine) jest bosanskohercegovački nogometaš koji trenutno nastupa za Slogu iz Doboja.

 Klupska karijera 
Kvesić je profesionalnu fudbalsku karijeru započeo u NK Široki Brijeg 2007. U 2008. prešao je u slovački klub MSK Žilina. Sezonu 2010/11. igrao je u hrvatskom klubu NK Varaždin, ali nakon što mu nisu isplaćivane nadoknade za 9 mjeseci, prešao je kao slobodan igrač u sarajevski klub Željezničar. Prvi nastup ubilježio je u meču protiv ekipe Maccabi Tel Aviva krajem jula 2011, u sklopu kvalifikacija za Europa ligu.

U augustu 2015, Kvesić za 115 hiljada eura prelazi u turski klub Antalyaspor. Već u januaru 2016, Antalyaspor šalje Kvesića na posudbu u Karsiyaku do kraja sezone. U junu 2016, Kvesićeva posudba u Karsiyaku ističe te se on vraća u svoj matični klub Antalyaspor sa kojim započinje pripreme za narednu sezonu.

Reprezentacija
Kvesić je odigrao 12 utakmica za juniorsku U-19 reprezentaciju Bosne i Hercegovine. U 2011. dobiva poziv za utakmicu U-21 reprezentacije BIH protiv selekcije Crne Gore. Za U-21 selekciju BIH odigrao je ukupno 10 utakmica.

 Reference 

Kategorija:Rođeni 1990.
Kategorija:Živi ljudi
Kategorija:Biografije, Široki Brijeg
Kategorija:Bosanskohercegovački nogometaši
Kategorija:Nogometaši Željezničara
Kategorija:Nogometaši Hajduka
Kategorija:Nogometaši Antalyaspora
Kategorija:Nogometaši Širokog Brijega
Kategorija:Nogometaši HNK Šibenik
Kategorija:Bosanskohercegovački sportisti 21. vijeka